b'\n_START_ARTICLE_\nLaura Nordstr\xc3\xb6m\n_START_SECTION_\nUra\n_START_PARAGRAPH_\nNordstr\xc3\xb6m on koulutukseltaan valtiotieteen maisteri p\xc3\xa4\xc3\xa4aineenaan yleinen valtio-oppi. H\xc3\xa4n aloitti vuonna 2017 tohtorikoulutettavana Helsingin yliopistossa aiheenaan EU-lobbaus. H\xc3\xa4n on opintovapaalla vihreiden kansainv\xc3\xa4listen asioiden p\xc3\xa4\xc3\xa4llik\xc3\xb6n teht\xc3\xa4v\xc3\xa4st\xc3\xa4 sek\xc3\xa4 europarlamentaarikko Heidi Hautalan kotimaan ja kehityspolitiikan avustajan teht\xc3\xa4v\xc3\xa4st\xc3\xa4._NEWLINE_Nordstr\xc3\xb6m on toiminut Heidi Hautalan avustajana useassa er\xc3\xa4ss\xc3\xa4. H\xc3\xa4n aloitti avustajana eduskunnassa 2008\xe2\x80\x932009. Hautalan tultua valituksi Euroopan parlamenttiin, Nordstr\xc3\xb6m siirtyi Hautalan kansainv\xc3\xa4lisen politiikan avustajaksi Euroopan parlamenttiin 2009\xe2\x80\x932011. Hautalan noustessa kehitysministeriksi Kataisen II hallitukseen, palasi Nordstr\xc3\xb6m erityisavustajaksi ulkoasiainministeri\xc3\xb6\xc3\xb6n. H\xc3\xa4n toimi my\xc3\xb6s kehitysministeri Pekka Haaviston erityisavustajana 2013\xe2\x80\x932014.\n_START_SECTION_\nPolitiikka\n_START_PARAGRAPH_\nLaura Nordstr\xc3\xb6m aloitti poliittisen toiminnan ylioppilasliikkeess\xc3\xa4 vuonna 2003. H\xc3\xa4net valittiin Helsingin yliopiston ylioppilaiden edustajistoon kaudelle 2003-2009 Vihreiden listoilta. Ylioppilaspolitiikassa h\xc3\xa4n on pit\xc3\xa4nyt esill\xc3\xa4 erityisesti opiskelijoiden toimeentuloa ja asumista ja saanut aikaan opintorahan korotuksen vuonna 2007._NEWLINE_Helsingin seudun opiskelija-asuntos\xc3\xa4\xc3\xa4ti\xc3\xb6n valtuuskunnan j\xc3\xa4sen h\xc3\xa4n oli 2005\xe2\x80\x932006._NEWLINE_Nordstr\xc3\xb6m on ollut my\xc3\xb6s Reilun kaupan edist\xc3\xa4misyhdistyksen hallituksessa 2008. Suomen Nuorisoyhteisty\xc3\xb6 \xe2\x80\x93 Allianssin hallituksen varaj\xc3\xa4sen 2009.  H\xc3\xa4n toimii my\xc3\xb6s Puolueiden kansainv\xc3\xa4linen demokratiayhteisty\xc3\xb6 Demo ry:n hallituksessa vuodesta 2016 alkaen._NEWLINE_Vihreiss\xc3\xa4 Nordstr\xc3\xb6m on toiminut puoluevaltuuskunnan varaj\xc3\xa4senen\xc3\xa4 kauden 2007\xe2\x80\x932009 ja varsinaisena j\xc3\xa4senen\xc3\xa4 2009\xe2\x80\x932013. H\xc3\xa4n on ollut my\xc3\xb6s vihreiden koulutuspoliittisen ty\xc3\xb6ryhm\xc3\xa4n j\xc3\xa4sen 2007\xe2\x80\x932008, tasa-arvoty\xc3\xb6ryhm\xc3\xa4n sihteeri 2009 ja Eurooppa-ty\xc3\xb6ryhm\xc3\xa4n j\xc3\xa4sen 2012\xe2\x80\x932013._NEWLINE_Nordstr\xc3\xb6m oli Vihreiden nuorten ja opiskelijoiden liiton puheenjohtaja vuonna 2008 yhdess\xc3\xa4 Heikki Korpelan kanssa. H\xc3\xa4n on ollut my\xc3\xb6s Suomen ylioppilaskuntien liiton hallituksen j\xc3\xa4sen 2007 vastuualueenaan sosiaalipolitiikka ja kehitysyhteisty\xc3\xb6 ja Helsingin yliopiston ylioppilaskunnan hallituksen j\xc3\xa4sen 2006 vastuualueenaan sosiaalipolitiikka ja sukukansa-asiat._NEWLINE_Kunnallisvaaleissa 2008 Nordstr\xc3\xb6m oli ehdokkaana Helsingiss\xc3\xa4, mutta j\xc3\xa4i varasijalle 440 \xc3\xa4\xc3\xa4nell\xc3\xa4. Vuonna 2009 h\xc3\xa4n oli yleisten t\xc3\xb6iden lautakunnan varaj\xc3\xa4sen ja kaupunginmuseon johtokunnan j\xc3\xa4sen. Kunnallisvaaleissa 2012 h\xc3\xa4n j\xc3\xa4i niin ik\xc3\xa4\xc3\xa4n varasijalle 480 \xc3\xa4\xc3\xa4nell\xc3\xa4. Kaudella 2013\xe2\x80\x932016 h\xc3\xa4n toimi sosiaali- ja terveyslautakunnan j\xc3\xa4senen\xc3\xa4. T\xc3\xa4ll\xc3\xa4 kaudella Nordstr\xc3\xb6m sai muun muassa l\xc3\xa4pi paperittomien terveydenhuollon ja lis\xc3\xa4rahoituksen neuvoloille. _NEWLINE_Kuntavaaleissa 2017 Nordstr\xc3\xb6m sai 610 \xc3\xa4\xc3\xa4nt\xc3\xa4 ja j\xc3\xa4i edelleen varasijalle. H\xc3\xa4n piti esill\xc3\xa4 sosiaali- ja terveysteemoja sek\xc3\xa4 pyrki palauttamaan ns. y\xc3\xb6metro -hankkeen takaisin k\xc3\xa4ytt\xc3\xb6\xc3\xb6n.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nNordstr\xc3\xb6m on naimisissa, ja perheess\xc3\xa4 on kaksi lasta. Nordstr\xc3\xb6m yll\xc3\xa4pit\xc3\xa4\xc3\xa4 \xe2\x80\x9ckasvissy\xc3\xb6j\xc3\xa4n\xc3\xa4 maailmalla\xe2\x80\x9d -verkkosivustoa.'